ส่วนที่ 3

  -----------------------------------------------------------------------
  ฐานะทางการเงินและผลการดำเนินงาน

  13. ข้อมูลทางการเงินที่สำคัญ
  -----------------------------------------------------------------------

13.1 สรุปงบการเงินรวม

[]

[]

[]

[]

[]

[]

13.2 อัตราส่วนการเงิน

[]

  -----------------------------------------------------------------------
  14. การวิเคราะห์และคำอธิบายของฝ่ายจัดการ

  -----------------------------------------------------------------------

14.1 ภาพรวมการดำเนินงาน

ธุรกิจยางพาราในปี 2557 ความต้องการใช้ยางพาราของโลกโดยรวมชะลอตัว ทั้งประเทศจีน
สหรัฐอเมริกา และสหภาพยุโรป
โดยเฉพาะประเทศจีนซึ่งเป็นผู้บริโภคยางรายใหญ่ที่สุดในฐานะผู้ส่งออกยางล้อรถยนต์รายใหญ่ที่สุดของโลก
จีนนำเข้ายางพาราลดลงมาก ประกอบกับการที่มีสวนยางพาราปลูกใหม่ทั้งในภูมิภาค
เอเชียตะวันออกเฉียงใต้ และภูมิภาคอื่นๆ เริ่มเปิดกรีดยางมากขึ้น
เนื่องจากสวนยางที่เริ่มปลูกช่วงที่ราคายางสูงพอที่จะดึงดูดให้มีการปลูกเพิ่ม ในช่วงปี 2550
เป็นต้นมา ปริมาณยางที่ออกมาสู่ตลาดมากขึ้นขณะที่ความต้องการใช้ยังคงชะลอตัว
ส่งผลให้สต็อคยางพาราโลกเพิ่มขึ้น ในปี 2557 สต็อคยางพาราที่เมืองชิงเต่า ประเทศจีน
เพิ่มขึ้นมาอยู่ระดับสูงสุดมากกว่า 500,000 ตันและสต็อคที่เมืองเซี่ยงไฮ้
เพิ่มขึ้นมาอยู่ที่ระดับสูงสุดมากกว่า 200,000 ตัน นอกจากนั้นในด้านราคา
การลดลงของราคาน้ำมันทำให้ราคายางสังเคราะห์ต่ำลงเป็นปัจจัยกดดันราคายางพาราอีกปัจจัยหนึ่ง
ราคายางในภาพรวมของปี 2557 จึงลดลงต่อเนื่องจากปี 2556

อย่างไรก็ตาม ท่ามกลางปัจจัยกดดันต่างๆ กลุ่มธุรกิจน้ำยางข้นซึ่งเป็นธุรกิจหลักของกลุ่มไทยเท็คซ์
สามารถขยายปริมาณการขายได้ร้อยละ 12 ส่วนธุรกิจยางยืด และยางแท่ง ปริมาณการขายทรงตัว
ส่วนราคาขายของทั้งสามผลิตภัณฑ์คือน้ำยางข้น ยางแท่งและยางยืด ลดลงประมาณร้อยละ 18
จากราคายางเฉลี่ยของปี 2556 ซึ่งลดลงในสัดส่วนใกล้เคียงกับราคายางในตลาดโลกที่ลดลง ในปี
2557

14.2 ผลการดำเนินงานและความสามารถในการทำกำไร

กลุ่มบริษัทมีรายได้จากการขายและบริการ 11,392.29 ล้านบาท ลดลง 2,061.54
ล้านบาทเมื่อเทียบกับปี 2556 คิดเป็นลดลงร้อยละ 15 ซึ่งเป็นผลจากการที่ราคายางลดลงกว่าปี
2557 ประมาณร้อยละ 18 ราคาขายน้ำยางข้น ยางแท่งและยางยืดจึงลดลงในอัตราใกล้เคียงกัน
แต่ปริมาณขายน้ำยางข้นเพิ่มขึ้นร้อยละ 12 เนื่องจากบริษัทได้ขยายฐานลูกค้าให้กว้างขึ้น
และเจาะตลาดมากขึ้นกว่าปีก่อน ส่วนปริมาณขายยางแท่ง และยางยืด ค่อนข้างคงที่
แม้ทั้งสองผลิตภัณฑ์มีสภาวะการแข่งขันสูง ต้นทุนขายและบริการ 10,761.43 ล้านบาท ลดลง
2,110.64 ล้านบาท คิดเป็นลดลงร้อยละ 16 ทำให้กลุ่มบริษัทมีกำไรขั้นต้น 630.86 ล้านบาท
เพิ่มขึ้น 49.11 ล้านบาท คิดเป็นเพิ่มขึ้นร้อยละ 8 อย่างไรก็ตาม บริษัทมีอัตรากำไรขั้นต้นในปี
2557 อยู่ที่ร้อยละ 5.50 ซึ่งสูงขึ้นเมื่อเทียบกับอัตรา 4.32 ในปี 2556
เนื่องจากการใช้กำลังการผลิตที่มากขึ้นและสามารถขายได้ในราคาที่มีกำไรสูงกว่าปีก่อน
โดยส่วนงานที่สามารถเพิ่มปริมาณการผลิตได้ คือ กลุ่มน้ำยางข้น ทั้งที่ในปี 2556
มีการหยุดดำเนินการบางโรงงานที่มีวัตถุดิบเข้าน้อย แต่โดยรวมก็ยังสามารถผลิตได้มากกว่าปี 2556
ร้อยละ 36

ขาดทุนก่อนดอกเบี้ยและภาษี 49.17 ล้านบาท เพิ่มขึ้น ร้อยละ 17.26
เกิดจากด้านค่าใช้จ่ายในการขาย 370.92

ล้านบาท เพิ่มขึ้นร้อยละ 10.4 จากการที่ปริมาณขายน้ำยางข้นเพิ่มขึ้น ค่าใช้จ่ายบริหาร 365.20
ล้านบาท เพิ่มขึ้น ร้อยละ 2.14 รายได้อื่นๆ 148.45 ล้านบาท ลดลง ร้อยละ 7.52

บริษัทมีต้นทุนทางการเงิน 198.50 ล้านบาท ลดลง 49.97 ล้านบาท หรือร้อยละ 20
จากการใช้เงินกู้หมุนเวียนน้อยลง เพราะราคายางพาราที่ลดลง และอัตราดอกเบี้ยเงินกู้ที่ต่ำลง
ผลประโยชน์ภาษีเงินได้รวม 25.29 ล้านบาท โดยบริษัทมีขาดทุนสุทธิสำหรับปี 124.04 ล้านบาท
อย่างไรก็ตาม เนื่องจากได้มีการตีราคาทรัพย์สินถาวร บริษัทจึงมีรายการกำไรเบ็ดเสร็จอื่น
319.59 ล้านบาท ทำให้มีกำไรเบ็ดเสร็จรวมสำหรับปี 195.56 ล้านบาท

กลุ่มน้ำยางข้น

รายได้จากการขาย ปี 2557 อยู่ที่ 9,740 ล้านบาท ลดลง 2,249 ล้านบาท หรือ ร้อยละ 18
เมื่อเทียบกับปี 2556 เป็นผลจากราคาขายน้ำยางข้นและยางแท่งลดลงจากปีก่อนร้อยละ 20
ปริมาณการขายน้ำยางข้นเพิ่มขึ้นจากปีก่อน ร้อยละ 12 เนื่องจากมีการขยายตลาดและกลุ่มลูกค้า
ด้านต้นทุน สามารถเพิ่มปริมาณการผลิตได้ร้อยละ 36 เพื่อลดต้นทุนต่อหน่วยลง กำไรขั้นต้นจึงดีขึ้น

กลุ่มยางแท่ง

รายได้จากการขาย ปี 2557 อยู่ที่ 1,980 ล้านบาท ลดลง 757 ล้านบาท หรือ ร้อยละ 27
เมื่อเทียบกับปี 2556 เนื่องจากราคาขายยางแท่งที่ลดลงจากปีก่อนร้อยละ 24
ซึ่งเป็นไปตามทิศทางราคายางในตลาดโลก ในปี 2557
กลุ่มยางแท่งยังคงเน้นการขายในประเทศเป็นสัดส่วนประมาณร้อยละ 60
ซึ่งเป็นการขายให้กับโรงงานยางล้อซึ่งเป็นผู้ใช้ยางแท่งโดยตรง
เนื่องจากสภาพการแข่งขันในประเทศจีน ซึ่งตลาดหลักของยางแท่ง มีการแข่งขันสูงมาก

กลุ่มผลิตภัณฑ์ยาง

รายได้จากการขาย ปี 2557 อยู่ที่ 1,539 ล้านบาท ลดลง 78 ล้านบาท หรือ ร้อยละ 5
เมื่อเทียบกับปี 2556
รายได้จากการขายในกลุ่มนี้เกิดจากการขายเส้นด้ายยางยืดและที่นอนยางพารา
ซึ่งรายได้จากการขายที่นอนยางพาราเริ่มรับรู้ในปีนี้ ส่วนปริมาณการขายเส้นด้ายยางยืด ในปี 2557
เพิ่มขึ้นจากปี 2556 ร้อยละ 3 เนื่องจากกลยุทธ์การขายและการเพิ่มตลาดส่งออก
โดยเส้นด้ายยางยืดมีการส่งออกประมาณร้อยละ 95 ของการขายรวม ตลาดใหญ่อยู่ที่ประเทศจีน
รองลงมาคือ ประเทศแถบเอเชียใต้ และ อเมริกาใต้

14.3 ความสามารถในการบริหารทรัพย์สิน

(1) ส่วนประกอบของสินทรัพย์

- สินทรัพย์หมุนเวียน อยู่ที่ 2,707 ล้านบาท ลดลง 623 ล้านบาท หรือ ร้อยละ 18
เกิดจากรายการหลักที่สำคัญ คือ ลูกหนี้การค้าลดลง 402 ล้านบาท และสินค้าคงเหลือลดลง 291
ล้านบาท เพราะราคายางพาราที่ลดลง ทำให้บริษัทสามารถลดการใช้เงินหมุนเวียนในลูกหนี้การค้า
และสินค้าคงเหลือ

- สินทรัพย์ไม่หมุนเวียน อยู่ที่ 4,358 ล้านบาท เพิ่มขึ้น 736 ล้านบาท
เนื่องจากการเพิ่มขึ้นในอสังหาริมทรัพย์เพื่อการลงทุน 382 ล้านบาท ที่ดินอาคารอุปกรณ์ จำนวน
293 ล้านบาท ต้นทุนพัฒนาสวนยางเพิ่มขึ้น 170 ล้านบาท และเงินลงทุนในบริษัทร่วมลดลง 67
ล้านบาท ในปี 2557 มีการประเมินมูลค่าอสังหาริมทรัพย์เพื่อการลงทุน
รวมทั้งมีการประเมินมูลค่าทรัพย์สินของเครื่องจักร เพื่อทำรายการขายและเช่ากลับ
มูลค่าทรัพย์สินจึงเพิ่มขึ้นทั้งรายการอสังหาริมทรัพย์เพื่อการลงทุนและที่ดินอาคารและอุปกรณ์

(2) การด้อยค่าของสินทรัพย์

สินทรัพย์ที่มีอยู่ได้แสดงมูลค่าที่แท้จริงและไม่มีรายการใดที่มีข้อบ่งชี้ว่าจะทำให้ด้อยค่าหรือไม่ได้รับคืน

ซึ่งหากมีการด้อยค่า ทางบริษัทก็ได้ตั้งสำรองหรือค่าเผื่อการลดค่าไว้แล้ว
เพื่อให้คุณภาพสินทรัพย์สะท้อนมูลค่าที่แท้จริงตามราคาตลาด
และให้เป็นไปตามหลักการบัญชีที่รับรองทั่วไป

(3) ลูกหนี้การค้า ลูกหนี้การค้าที่เป็นกิจการอื่นๆ มีจำนวน 1,262 ล้านบาท
โครงสร้างสำคัญเป็นดังนี้

  - ส่วนที่ยังไม่ครบกำหนดชำระ อยู่ที่ร้อยละ 65 เท่ากับปีก่อน

- ส่วนที่เกินกำหนดชำระน้อยกว่า 3 เดือน อยู่ที่ร้อยละ 22 ลดลงจากละร้อย 25 ของปีก่อน

- ส่วนที่ตั้งค่าเผื่อหนี้สงสัยจะสูญไว้ครบแล้ว คิดเป็นร้อยละ 11 ของลูกหนี้ อยู่ระหว่างการดำเนินคดี

14.4 สภาพคล่องและความพียงพอของเงินทุน

(1) แหล่งที่มาและใช้ไปของเงินทุน

- การเปลี่ยนแปลงของแหล่งเงินทุนที่มาและใช้ไปจากการดำเนินงาน ปี 2557
เงินสดสุทธิที่ได้จากกิจกรรมดำเนินงานมีจำนวนสูงถึง 891 ล้านบาท
เพราะการใช้เงินทุนหมุนเวียนในสินค้าคงเหลือลดลง 346 ล้านบาท
และเงินทุนหมุนเวียนในลูกหนี้การค้าลดลง 356 ล้านบาท ซึ่งเกิดจากราคายางพาราต่ำลง

- ความเหมาะสมของโครงสร้างเงินทุน บริษัทใช้โครงสร้างเงินทุนส่วนใหญ่จากหนี้สิน
โดยมีอัตราส่วนหนี้สินต่อส่วนของผู้ถือหุ้นปี 2557 อยู่ที่ 3.06 เท่า
ตามลักษณะการดำเนินงานปกติของธุรกิจยางพารา อัตราส่วนหนี้สินต่อทุน ณ
วันสิ้นปีจะเป็นระดับที่สูงสุดของปี ในขณะที่อัตราส่วนหนี้สินต่อทุน ณ วันสิ้นไตรมาส 1 และ 2
จะเป็นช่วงที่ต่ำลงมาก ในปี 2557 บริษัทได้ทำรายการขายและเช่ากลับเครื่องจักร
จึงทำให้หนี้สินตามสัญญาเช่าทางการเงิน เพิ่มขึ้น 245 ล้านบาท
ซึ่งเป็นการปรับโครงสร้างทางการเงินเพื่อเพิ่มเงินกู้ระยะยาวส่วนหนึ่ง

- การเปลี่ยนแปลงขององค์ประกอบส่วนของผู้ถือหุ้น เกิดจากการเปลี่ยนแปลงของขาดทุนสะสม
ซึ่งขาดทุนสะสมส่วนที่ยังไม่ได้จัดสรรเพิ่มขึ้น 123 ล้านบาท
และมีส่วนเกินทุนจากการตีราคาทรัพย์สินเพิ่มขึ้น 314 ล้านบาท

(2) รายจ่ายลงทุน

ในด้านกระแสเงินสดจากการลงทุน ในปี 2557 บริษัทมีกระแสเงินสดรับสุทธิ 9 ล้านบาท
รายการใหญ่เป็นเงินสดรับจากการขายที่ดิน อาคารและอุปกรณ์ และขายสินทรัพย์ที่ถือรอการขาย
ส่วนกระแสเงินสดจ่าย เป็นรายการซื้อที่ดินอาคารและอุปกรณ์ในการขยายกำลังการผลิต
และพัฒนาสวนยาง

(3) ความเพียงพอของสภาพคล่อง

เนื่องจากยอดขายของน้ำยางข้นเป็นรายได้หลักของกลุ่มบริษัท
ซึ่งการใช้เงินทุนหมุนเวียนของธุรกิจน้ำยางข้นจะแปรตามช่วงฤดูกาลกรีดยาง ดังนั้น
ปริมาณการใช้เงินทุนหมุนเวียนไม่เท่ากันตลอดทั้งปี จะใช้เงินทุนหมุนเวียนมากในช่วงสิ้นปี
และใช้เงินทุนหมุนเวียนน้อยในช่วงไตรมาส 2
โดยเฉพาะช่วงที่ราคายางพาราอยู่ในระดับต่ำเช่นในปัจจุบัน
วงเงินสินเชื่อจึงมีเพียงพอต่อการดำเนินงาน

14.5 ปัจจัยที่จะมีผลต่อการดำเนินงานในอนาคต  

                              (1) อุปสงค์และราคายางพารา
เนื่องจากกลุ่มบริษัทประกอบกิจการธุรกิจยางพาราครบวงจร
ดังนั้นหากความต้องกาใช้ยางพาราเพิ่มขึ้นในอนาคต ก็จะส่งผลให้ราคายางสูงขึ้น และ
ทำให้การใช้กำลังการผลิตและการขาย รวมถึงการทำกำไรดีขึ้น

                           (2) กลไกการแทรกแซงราคายางของรัฐบาล
จากการที่รัฐบาลมีแนวคิดที่ว่า หากราคายางตกต่ำ จะส่งผลกระทบต่อการดำรงชีวิตของเกษตรกร
รัฐบาลจึงต้องการให้ราคายางสูงขึ้นถึงระดับหนึ่ง โดยจะมีมาตรการต่างๆ
ที่ออกมาเพื่อแทรกแซงให้ราคายางสูงขึ้นจนถึงเป้าหมาย
แต่หากมาตรการที่ออกมาเป็นมาตรการที่ตลาดไม่ได้คาดมาก่อน จะมีผลกระทบต่อราคายาง
และต่อผลประกอบการของบริษัท

                              (3) สภาพภูมิอากาศ
เนื่องจากวัตถุดิบยางพาราได้มาจากสวนยาง ซึ่งการที่จะกรีดยางได้นั้น
สภาพภูมิอากาศเป็นตัวกำหนดอยู่ส่วนหนึ่ง เช่น หากเกิดภาวะแล้งผิดปกติในบริเวณที่ปลูกสวยยาง
ก็จะไม่สามารถกรีดน้ำยางจากต้นยางได้ หรือหากมีฝกตกถี่
ก็จะทำให้จำนวนครั้งในการออกกรีดยางน้อยลง เนื่องจากน้ำยางจะถูกชะไปกับฝน ไม่ได้ผลผลิต

  (4) ราคาน้ำมัน แม้ว่าราคายางจะไม่ผันแปรโดยตรงกับราคาน้ำมัน
  จึงไม่มีผลกระทบด้านความเคลื่อนไหว

ของราคา แต่เนื่องจากยางสังเคราะห์ผลิตขึ้นมาจากสารปิโตรเคมีที่ได้จากน้ำมัน ดังนั้น
ราคาน้ำมันจะเป็นตัวกำหนดราคายางสังเคราะห์ ซึ่งเป็นผลิตภัณฑ์ใช้ทดแทนยางพารา